L 12/2
HR
Službeni list Europske unije
19.1.2022.
(5)
Uvjeti i ograničenja upotrebe enoloških postupaka prozračivanja ili dodavanja kisika u stavci 1. tablice 1. dijela A Priloga I. Delegiranoj uredbi (EU) 2019/934 trenutačno su previše ograničavajući jer dopuštaju samo upotrebu plinovitog kisika.
Umjesto toga, trebali bi upućivati na relevantne zapise OIV-a 2.1.1. i 3.5.5. kojima se dopušta upotreba kisika i zraka.
(6)
Radi cjelovitosti, uvjeti i ograničenja upotrebe enološkog postupka toplinske obrade u stavci 2. tablice 1. dijela A Priloga I. Delegiranoj uredbi (EU) 2019/934 trebali bi upućivati na dodatne zapise OIV-a koji se odnose na toplinsku obradu, odnosno na zapise 2.3.6., 2.3.9., 3.5.4. i 3.5.10.
(7)
Iako ju je OIV odobrio, hladna obrada trenutačno nije uključena u tablicu 1. dijela A Priloga I. Delegiranoj uredbi (EU) 2019/934.
S obzirom na njezinu važnost u proizvodnji vina, primjereno je odobriti njezinu upotrebu pod određenim uvjetima i dodati novu stavku u toj tablici.
(8)
Radi jasnoće primjereno je navesti koja su inertna sredstva za filtriranje odobrena u stavci 3. tablice 1. dijela A Priloga I. Delegiranoj uredbi (EU) 2019/934 upućivanjem na relevantne zapise OIV-a, odnosno zapise 2.1.11, 2.1.11.1, 3.2.2. i 3.2.2.1.
(9)
U stavci 5. tablice 1. dijela A Priloga I. Delegiranoj uredbi (EU) 2019/934 informacije o kategorijama vinskih proizvoda u čijoj se proizvodnji može upotrebljavati uklanjanje sumpornog dioksida fizikalnim postupcima trebalo bi radi dosljednosti izbrisati iz stupca 2. i unijeti u novi stupac 3. te tablice.
(10)
Člankom 29.
Delegirane uredbe Komisije (EU) 2018/273 (3) propisano je da određene obrade treba upisati u registar iz članka 147. stavka 2.
Uredbe (EU) br.
1308/2013.
Taj je zahtjev naveden u nekim, ali ne svim relevantnim stavkama tablice 1. dijela A Priloga I. Delegiranoj uredbi (EU) 2019/934 te u nekim dodacima Prilogu I. toj uredbi.
Radi veće dosljednosti unutar Delegirane uredbe (EU) 2019/934 taj bi zahtjev trebalo navesti u svim relevantnim stavkama tablice 1. tako da ih se doda ako nedostaju i da ih se, prema potrebi, prenese iz dodataka Prilogu I.
To se odnosi na stupac 2. stavki 6., 10., 11., 12., 16., 17. i 18. tablice 1. i dodatke 5., 7., 8. i 10.
Prilogu I.
(11)
U podtočkama (b) i (c) točke 1. odjeljka B dijela I.
Priloga VIII.
Uredbi (EU) br.
1308/2013 upućuje se na mogućnost povećanja prirodne alkoholne jakosti mošta i vina djelomičnim koncentriranjem.
Taj enološki postupak trenutačno nije uključen u tablicu 1. dijela A Priloga I. Delegiranoj uredbi (EU) 2019/934.
Stoga je primjereno odobriti i dodati novu stavku u toj tablici.
(12)
Rezolucijom OIV-OENO 594 A-2019 utvrđen je novi enološki postupak, odnosno smanjenje količine autohtonih mikroorganizama iz grožđa i mošta diskontinuiranim visokotlačnim postupcima.
Stoga bi trebalo dodati novi stavak u tablicu 1. dijela A Priloga I. Delegiranoj uredbi (EU) 2019/934.
(13)
Rezolucijom OIV-OENO 594B-2020 utvrđen je novi enološki postupak, odnosno obrada mošta kontinuiranim visokotlačnim postupcima radi uklanjanja divljih mikroorganizama.
Stoga bi trebalo dodati novi stavak u tablicu 1. dijela A Priloga I. Delegiranoj uredbi (EU) 2019/934.
(14)
Rezolucijom OIV-OENO 616-2019 utvrđen je novi enološki postupak, odnosno obrada drobljenog grožđa ultrazvukom radi lakše ekstrakcije njegovih spojeva.
Stoga bi trebalo dodati novi stavak u tablicu 1. dijela A Priloga I. Delegiranoj uredbi (EU) 2019/934.
(3) Delegirana uredba Komisije (EU) 2018/273 оd 11. prosinca 2017.
o dopuni Uredbe (EU) br.
1308/2013 Europskog parlamenta i Vijeća u pogledu programa odobravanja sadnje vinove loze, registra vinograda, pratećih dokumenata i certificiranja, ulaznog i izlaznog registra, obveznih izjava, obavijesti i objave informacija o kojima se obavještava te o dopuni Uredbe (EU) br. 1306/2013 Europskog parlamenta i Vijeća u pogledu odgovarajućih kontrola i kazni, o izmjeni uredaba Komisije (EZ) br. 555/2008, (EZ) br. 606/2009 i (EZ) br. 607/2009 i o stavljanju izvan snage Uredbe Komisije (EZ) br. 436/2009 i Delegirane uredbe Komisije (EU) 2015/560 (SL L 58, 28.2.2018., str. 1.).